# Montsempronh e Libòs

Montsempronh e Libòs (Bénédicte Boyrie-Fénié escriu Montsempronh-Libòs), en francés Monsempron-Libos, es una comuna agenesa, situada dins lo departament d'Òut e Garona e la region de Novèla Aquitània, ancianament d'Aquitània.

## Geografia
### Perimètre del territòri

Comunas confrontantas de Monsempronh e Libòs :
| Salas | Cusòrn | |
| Condesaigas | | Fumèl |
| | Sent Vit de Dòrn | |

## Toponimia

* Montsempronh. Bénédicte Boyrie-Fénié fornís la prononciacion, [muŋsem'prun li'βɔs] e de nombrosas atestacions en occitan o latinizadas. Presentacion simplificada : Montem Sempronium (1259), Monsemperunh (1265), Montis Sempronii (1269), Montesemproym (1271), Montesonpronio (1326), Montesonpronon (1326), Monte Sempronio (1498), Montissempronii (1498, 1513), Monsempron (1562), Monsimpron (1582), Monscimpron (1677), Monsoupron (mapa al sègle XVII). Dauzat e Rostaing supausan que lo nom es format del mot latin mons e del nom ancian del vilatge, tirat del nom latin Sempronius. Los autres (Negre, J. Astor, citats per Bénédicte Boyrie-Fénié, e B. Boyrie-Fénié ela-meteissa, considèran pus simplament que lo nom es tirat de mont, del latin monte(m) (de mons) e del nom roman d'òme Sempronius. Puslèu que de monte(m) Semproni(i) (genitiu complement de nom), qu'auriá segon el donat un -n final mut, Maurici Romieu precisa que l'etime es monte(m) semproniu (adjectiu epitèt), confòrme a la grafia anciana en -nh e a un -n palatal (prononciat alveolar dins l'airal).
* Libòs. Bénédicte Boyrie-Fénié, qu'a pas d'atestacion per aquela bastida anglesa de 1305, accèpta l'opinion de Negre que fa venir Libòs d'un nom de persona Libo ambe lo sufixe -os (-òs, que ven de -òtz). L'idèa d'un sufixe aquitanic al nòrd-èst de l'Agenés pausa problèma : passatge antic de pòbles aquitanics luènh de lor territòri conegut istoricament ? transferiment d'un nom gascon (mas se coneis pas cap autre Libòs) ? Libòs, que foguèt pas parròquia abans lo sègle XIX, qu'es donc un lòc ordinari que venguèt tard un vilatge important e una vila, pòt dificilament aver gardat un nom d'origina antica. De tradicions localas fan venir Libòs d'un ancian idrotoponime Arribos, dont le sens seriá « sus las ribas » (comprene donc a ribas ?). Caldriá alara admetre un càmbiament d'accent tonic. Totas aquelas suposicions semblan plan fantasiosas. Probable que caldriá legir Libans, prononciat [li'ßɔs], al mens dins la lenga anciana, nom que demòra a explicar. Cf. Lubans, dins la comuna d'Alon.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març de 2008 | 2026 | Jean-Jacques Brouillet | divèrs drecha | entrepreneire |
| 1980 | 2008 | Guy Gérard | PS | retirat de l'Educacion Nacionala |
| 1945 | 1980 | Kléber Thoueillès | PS | |
| 1925 | 1945 | Joseph Plagès | | |
| 1912 | 1925 | Oscar Delbrel | | |
| | 1912 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Fumèl; es adara del canton de Le Fumélois (en francés).

## Demografia

modificar « persona »  v · d · m 
Evolucion demografica Populacion comunala actuala (2013): 2072, totala: 2121 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 791 | 793 | 788 | 853 | 811 | 840 | 818 | 828 | 916 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 886 | 918 | 983 | 927 | 918 | 957 | 1 055 | 1 021 | 1 088 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 205 | 1 273 | 1 289 | 1 299 | 1 298 | 1 374 | 1 390 | 1 620 | 1 758 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 2 145 | 2 654 | 3 018 | 2 697 | 2 423 | 2 135 | 2 079 | 2 077 | 2 063 2 128 |
| 2009 | 2010 |
| 2 057 2 116 | 2 051 2 106 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 2087 abitants e la densitat èra de 230,61 ab/km²

## Veire tanben

* Comunas d'Òut e Garona

## Nòtas

* 1 2 3 4 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 182-183
* ↑ https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* ↑ http://www.monsempronlibos.fr/?id=30053
* ↑ https://www.sudouest.fr/2020/05/29/lot-et-garonne-decouvrez-les-nouveaux-maires-elus-7522112-3688.php
* Portau de Guiana